Константин Балмонт
Рог пастирски, за какво ме викаш?…

Превод от руски: Андрей Андреев, 1993

chitanka.info

Рог пастирски, за какво ме викаш?

        Няма ли ги твоите стада?

В степите и в пустошта безлика

        бродеше и броди пак беда.

За какво ли пееш тъжен, жален,

        и душата мамиш в порив плах.

Като тебе звънък и разпален

        бях и аз, но вече онемях.

Ветровете как ще спре тревата,

        бурята — разцъфналият цвят?

Все ни се присънва свободата,

        но дали я има в този свят.

Ти какво оплакваш тих, унесен?

        Утрото ли нещо ще роди.

Птиците изпяха свойта песен.

        Рог пастирски, не, не ме буди.

Заслуги

Имате удоволствието да четете тази книга благодарение на Моята библиотека и нейните всеотдайни помощници.

Лого на Моята библиотека
http://chitanka.info

Вие също можете да помогнете за обогатяването на Моята библиотека. Посетете работното ателие, за да научите повече.